JohanHeinsen/ENO huggingface dataset:
Viborger Samler, 1837-03-21
Befordringer og Afgang. Under det danske Cancellie: Den 4de Marts er forhenværende personel Capellan for Krummerup og Fuglebjerg Menigheder i Sielland, D. C. Blicher, beskikket til personel Capellan for Cregome og Vinderød, Menigheder sammesteds, den 7de Marts, Sognepræst for Seerup og Lemming Menigheder i Aarhuus Stift, P. W. van Wylich, til Sognepræst for Nestelsøe og Mogenstrup Menigheder i Sielland; Sognepræst for Gjødvad og Balle Menigheder i Aarhuus Stift, C. H. Holst, til Sognepræst for Jydstrup og Valdsøelille Menigheder i Sielland; Capitainvagtmester og Garnisonssauditeur ved Nyborg Fæstning, J. C. B. Sommer, til Byefoged og Byeskriver i Mariboe.
Viborger Samler, 1837-03-21
Kjøbenhavns Børs=Cours, den 17de Marts. Hamborg 2 M. - a vista 202 1/8. Species 202. Obligationer (uden Renter) 90. Nationalbank=Obligationer (af Laanet den 4de Febr. 1820) 103 a 103 1/2 Rbd. r. S. Disconto 4 pCent. Frue C. P. Fabricius født de Sehestedt. Et ædelt Liv vi rinde saae J ædel Kjærlighed, i Dyder, Som sjelden Dødelige naae, Som klart paa himmelsk Udspring tyder. Da lød en Røst: "Til Engel blid Udkaaret for Dig Støvet kjendte, "Du vel har udholdt Prøvens Tid. "Gak hen - Dig Lysets Ædle vente!"Men trindtom Armods bange Raab. Og trøstesløs fortvivlet Smerte, Forkyndte – ak - Hvormanges Haab Der brast med et saa herligt Hjerte, Og Venskab staaer ved Graven tyst, Et Rov for Sorg som Jngen fatter, Med Tanken vendt mod Lysets Kyst: Der - trøster Haabet sees vi atter!
Viborger Samler, 1837-03-21
Copulerede i Ribe i Cathrine Kirke, den 15de Marts. Hr. Premierlieutenant Ernst Hendrik August v. Meyer og Jomfru Jacobine Christiane Orum.
Viborger Samler, 1837-03-21
Paa Skjærtorsdag prædiker Hr. Pastor Johansen, i Domkirken. J Søndresogns Kirke Hr. Pastor Ursin.
Viborger Samler, 1837-03-21
Paa Langfredag prædiker Hs. H. Hr. Stiftsprovst Ridder Schjødte i Domkirken. – J Søndresogns Kirke Hr. Pastor Ursin.
Viborger Samler, 1837-03-21
AVERTISSEMENTS. Førstkommende Mandag, den 27de Marts, gives i Hr. Kjøbmand A. B. Friis's Klub locale, en dramatisk Aftenunderholdning, hvortil Billetter, a 2 Mk. pr. Stk., kunne af Klubbens Medlemmer afhentes indtil Mandag Middag, Indgangen aabnes Kl. 5.
Viborger Samler, 1837-03-21
Efter endt dramatisk Aftenunderholdning bliver i Klubbens Locale Souper og Assemblee. Spisebilletter afhentes inden LøverdaMiddag hos Hr. Kjøbmand A. B. Friis.
Viborger Samler, 1837-03-21
J Overeensstemmelse med Forordningen 27de September 1799 § 18 bekjendtgjøres herved, at justitiel Tiltale er beordret imod Redacteuren af allernyeste Skilderie af Kjøbenhavn, Materialskriver ved Kronborg Fæstning Fr. Schaldemose for Overtrædelse af Trykkefriheds-Anordningerne ved en i bemeldte Blad indført Artikel. Det Kongelige Danske Cancellie, den 14de Marts 1837.
Viborger Samler, 1837-03-21
Aar 1837 Mandagen den 20de Februari blev i den Kongelige Lands-Over samt Hof- og Stads=Ret i Kjøbenhavn afsagt Dom i Sagen. No. 3 Examinatus juris Diderik Andreas Hviid, contra: Candidatus jur. Jens eller Janus v. Worm, og saaledes: Kiendt for Ret.
Viborger Samler, 1837-03-21
Samtlige ovenomhandlede af Candidatus juris Jens eller Janus v. Worm, imod Hovedcitanten Examinatus juris Diderik Andreas Hviid, i den under Sagen fremlagte Piece, betitlet "Leverance til Blok Tøxens Svanesang brugte fornærmelige Udladelser, bør døde og magtesløse at være, og ikke gergade Hovedcitanten til Hinder eller Forkleinelse paa Ære, gode Navn og Rygte i nogen Maade. Saa bør og Contracitanten for sit i saa Henseende udviste Forhold, til Kiøbenhavns Fattigvæsens Hovedkasse bøde 50 Rbd. Sølv. Derimod bør Hovedcitanten for Contracitantens Tiltale i denne Sag fri at være. Contracitanten bør til Vedkommende betale Rettens Gebyhr, Skriversalarium og det stemplede Papiir, der, saafremt Hovedsøgsmaalet ikke fra Hovedcitantens Side havde været beneficeret, skulde have været erlagt og forbrugt. Contrasøgsmaalets Omkostninger ophæves, dog at Contracitanten til Hovedcitantens befalede Sagfører, Prokurator Skeel i Salarium for Udførelsen af saavel Hoved som Contrasøgsmaalet betaler 20 Rbd. Sølv. Kongens Kasses Ret forbeholdes forsaavidt det maatte befindes, at de foreløbige Bestemmelser af 25de August 1832 til en Kiøbecontract, af hvilke Gienpart findes aftrykt i den af Contracitanten forfattede Piece Pag. 1315. samt Contracten af 20de Februari 1833, hvoraf Gienpart er aftrykt i samme Piece Pag. 3337, ikke ere skrevne paa behørigt stemplet Papiir. Det Jdømte udredes inden 15 Dage efter denne Doms lovlige Forkyndelse under Adfærd efter Loven." Hvilket herved, i Overeensstemmelse med den 20de § i Forordningen af 27de September 1799, bringes til offentlig Kundskab. Justits-Comptoiret i ovenmeldte Ret den 24de Fe Hoff. bruari 1837.
Viborger Samler, 1837-03-21
Ved allerhøieste Rescript til Aarhuus Stiftamtmandskab af 30te April 1836 er det allernaadigst bevilget at det saakaldte St. Olufs-Marked i Kjøbstaden Aarhuus, hvilket hidtil har været holdt i 8te Dage, nemlig fra 28de Juli til 4de August begge inclusive, herefter maa indskrænkes til at afholdes den 28de, 29de og 30te Juli. Dette derfor herved bringes til almeen Kundskab. Aarhuus Raadstue, den 13de Marts 1837. Engelsted. Fleischer.
Viborger Samler, 1837-03-21
Bekjendtgjørelse. De af Byens Jndvaanere, som have foretaget saadanne Forandringer ved Deres Bygninger, at de formene: at kunne tilkomme Nedsættelse i Assurance-Afgivten, fra 1ste April d. A. at regne, ville behage forinden den 30te i indeværende Maaned, at gjøre skrivtlig Anmeldelse til Commissionen desangaaende.
Viborger Samler, 1837-03-21
Bygnings-Commissionen for Viborg, den 19de Marts 1837. En bruun tigret Han-Hønsehund, der lyder Navnet Thorras, er i Februar Maaned bortløbet fra sin Eier. Hvo som kan give nogen Underretning om Huu dens nuværende Opholdsted, anmodes om, at tilkjendegive samme for Avisredactionen, der udbetaler en passende Douceur for Hundens Tilbageleverelse.
Viborger Samler, 1837-03-21
Fredagen den 7de April d. A., om Formiddagen Kl. 9 slet, bliver paa Raadhuset, efter Vedkommendes Forlangende, bortsolgt en Theater=Garderobe, hvoriblandt en smuk Staal Kaarde og endeel Guld- og Sølv=Tresser og Snore, samt et Theater-Jnventarium, bestaaende af: Coulisser, Tæpper, Lampetter og Parterre Bænke og flere Ting. Lysthavende indbydes. Viborg, den 20de Marts 1837. F. D. Vett.
Viborger Samler, 1837-03-21
Efter vedkommende Udlægshavers Reqvisition, bliver Mandagen den 3die April d. A., om Formiddagen Kl. 11 slet, paa Raadhuset ved Auction bortsolgt Stedet, No. 269 i Lille Bradepande, bestaaende af 4 Fag med Hauge, tilhørende Niels Thomsen Finnerup. Conditionerne, som paa Auctionsstedet bekjendtgjøres, ere forinden til Eftersyn paa mit Contoir. Viborg, den 15de Marts 1837. F. D. Vett.
Viborger Samler, 1837-03-21
Onsdagen den 12te April førstkommende, Formiddag Klokken 9, bliver ved offentlig Auction i Selde Præstegaard bortsolgt endeel Ind- og Udboe, saasom: Chatoller, Skabe, Borde, Stole, Speile, Kakkelovne, Sengeklæder, Dækketøi, Kjøkken- og Bryggers=Redskaber, Vogne, Plouge, Harver, og Avlsredskaber, omtrent 50 Lod forarbeidet Sølv, Heste, Køer, Stude og Faar, circa 30 Tdr. Rug, 60 Tdr. Byg og 100 Tdr. Havre, alt afgangne Sognepræst Willumsens og efterlevende Enkes fælleds Boe tilhørende. Conditionerne erfares ved Auctionen, hvor Lysthavende indbydes til at møde. Bye- og Herreds-Contoiret i Skive, den 18de Martii. Rosenstand.
Viborger Samler, 1837-03-21
Jfølge tagen Bestemmelse under Skiftet efter afg. Gaardmand Niels Andersen og ligeledes afdøde Hustrue af Gjedsted, bliver Mandagen den 3die, 10de og 17de April førstkommende, hver Dags Formiddag Kl. 11, afholdet offentlig trende Auctioner over den Boet tilhørende Gaard paa Gjedsted Mark, samme Sogn, Rinds Herred, med dens paastaaende Bygninger og tilliggende Eiendomme, af Hartkorn Ager og Eng 6 Tdr. 1 Fdkr. - Gaarden ligger midt paa sin Mark, denne er god og let at drive. Paa de til Gaarden hørende Enge avles aarlig 40 Læs Høe, men som kan forøges, og Besætningen er 4 Heste, 20 Fæekreature og 40 Faar. – Gaardens Bygninger ere gode og tildeels af nye opførte. – Havresæden vil af Boet blive forsvarlig lagt og til Bygsæden vil Kjøberen blive leveret 6 Tdr. Byg. – Af Kjøbesummen kan en saadan Deel blive indestaaende i Eiendommen, som denne kan afgive rescriptmæssig Sikkerhed for, imod første Prioritet. – De tvende første Auctioner afholdes paa Tingstedet heri Byen, og den sidste i selve Gaarden. Tirsdagen den 18de April d. A. sælges i Gaarden samme Boes Løsøre og Besætning, bestaaende i Jndboe, Gaards- og Avlsredskaber, Heste, Stude, Køer og Faar, ligesom der ogsaa sælges noget torsken Korn. Denne Auction begynder og Formiddagen Kl. 9. Hvilket herved til Liebhaberes Efterretning bekjendtgjøres. Hobroe, den 9de Marts 1837. Jansen. Baggesvogns Hovedgaard, der er beliggende i Venneberg Herred, Hjørring Amt, af Hartkorn Ager og Eng fri Hovedgaardstaxt 42 Tdr. 3 Skpr. 1 3/4 Alb. og ufrit Hartkorn Ager og Eng 10 Tdr. 2 Fdkr. 1 1/4 Alb. med Avling, Hoverie, endeel Pligtarbeide, Heste og endeel Jnventarium af Avls-, Smede- og Bygger- samt Meierieredskaber med mere, bliver, ifølge det Kongelige Rentekammers Ordre og under dets nærmere Approbation, ved offentlig Auction stillet til Bortforpagtning i 11 paa hinanden følgende Aar, regnet fra 1ste Mai 1837. – Hovedgaardsmarken, der er inddeelt. i 11 Vange, hver paa circa 25 Tdr. Land og 10 mindre hver paa circa 10 Tdr. Land, drives med complet Hoverie, desuden er af Hedejorder opbrudt circa 60 Tdr. Land, som drives ved egen Kraft. Af Engbund haves omtrent 110 Tdr. Land, der aarlig har afgivet 300 a 400 Læs Høe. Endelig hører til Gaarden et betydelig Areal af Overdrev og Hede, der er tjenlig til Opdyrkning, ligesom der ogsaa paa Eiendommen findes en betydelig Deel Mærgel.
Viborger Samler, 1837-03-21
J Markerne har været nedlagt 70 Tdr. Rug, 38 Tdr. Byg og 150 Tdr. Havre. og af Besætning har været holdt 120 Fækreaturer, foruden Heste, hvilket Antal saavelsom Udsæden betydelig kan forøges. – Lister over det, som ifølge det Foranførte følger med Forpagtningen, ville blive fremlagte ved Auctionen. Ved denne Auction agtes ligeledes den Gaarden tilliggende af ny i Aaret 1830 opførte Vandmølle, der har Mølleskylds Hartkorn 2 Tdr. 4 Skpr. 1 Alb., med Værker, nemlig: 1 Rugqværn, 1 Grynqværn og 1 Brakqværn, tilligemed den Møllen tilliggende Jordlod og særskildt Beboelses-Leilighed bortforpagtet paa foranførte Aaremaal.
Viborger Samler, 1837-03-21
Efter vedkommende Auctionsdirecteurs Bestemmelse afholdes Forpagtningsauctionen over fornævnte Eiendomme paa Hovedgaarden, Onsdagen den 5te April førstkommende om Formiddagen Kl. 11 slet, efter Conditioner, som fra den 16de Marts ville være til Eftersyn i det jydske lollandske Landvæsens-Contoir under Rentekammeret, hos den Kongelige Godsinspecteur, Justitsraad Bindesbøll paa Edelsborg ved Skanderborg, Gjæstgiver Strøm i Odense, Gjæstgiver Petersen i Haderslev, Avisredacteuren i Altona og hos Godsforvalteren paa Baggesvogn.
Viborger Samler, 1837-03-23
65 Aargang. No. 35. Kongelig allernaadigst alene privilegerede Viborger Samler. Forsendes med Brevposten i Danmark og Hertugdømmene. Torsdagen den 23 Marts 1837. Redigeret af E. Nerenst, trykt og forlagt af N. P. Dons.
Viborger Samler, 1837-03-23
Udenlandske Efterretninger. Frankrig. Le Moniteur af 10de Marts bekjendtgjør en yderst haard Forholdsregel, der endnu mere, end den nys udviste Mistillid til Armeen, torde være skikket til at udbrede en almindelig Misfornøielse i Officiercorpset. En Beretning fra Krigsministeren foreslaaer nemlig, at 9 Officierer af det 62de Regiment, der have undertegnet en Protestation mod Marschal Clauzels Beretning, og ingen Undskyldning senere gjort for dette Skridt, skulle miste deres Ansættelse og sættes ud af Activitet. Af de øvrige 20 Under tegnere af denne Protestation, skulle de tvende Ældste af hver Grad, for saavidt de ei befinde sig mellem de ovennævnte 9, lide samme Skjebne. Kongen har billiget dette Forslag, og Le Moniteur indeholder en Navneliste over de afsatte Officierer; deres Antal beløber sig til 13, hvoriblandt 3 Capitainer. Tillige forkynder Le Moniteur, at ogsaa Obersten og Oberstlieutenanten af hiint Regiment ere satte ud af Activitet, endskjøndt de ikke have undertegnet Protestationen.
Viborger Samler, 1837-03-23
Det hedder, at Hr. Pasquier har ladet de fra Paris fraværende Pairs opfordre til at indfinde sig til den 15de Marts, da Menniers Proces skal begynde.
Viborger Samler, 1837-03-23
Om Jkke=Angivelsesloven vil blive tagen tilbage, eller ei, synes endnu uafgjort. Le Journal de Paris af 12te d. M. opfordrer endnu Ministrene til med Energie at fremme det omqvæstionerede Project, da en Opgivelse deraf ei alene vilde indeholde en lastværdig Svaghed, men tillige en Tilstaaelse af, at man frygtede et gjentaget Nederlag. Men en saadan Tilstaaelse virker ligesaa skadelig som et virkeligt Nederlag.
Viborger Samler, 1837-03-23
Den paatrængende Opfordring i J. de Paris til at afsætte alle ikke fuldkommen føielige Embedsmænd, især Hr. Dupin, gjør et saa meget modbydeligere Jndtryk, som Hr. Dupin under Restaurationen har forsvaret Mindet og Faderen til hiint Blads Redacteur, den berømte Girondisk og Votant for Ludvig XXVI Død, Hr. Boyer, Fonfrede, med en Varme, som truede med Fare, for ham selv. Dette skeete ved Forsvaret for den almindelige Biographie over Samtidige, hvis Udgivere, Dhrr. Jay og Jony netop vare tiltalte for deres Biographie over Hr. Fonfredes Fader.
Viborger Samler, 1837-03-23
Oberst Vaudrey, hvis Liv nylig blot reddedes ved Jndignationen over Regjeringens vilkaarlige Fremgangsmaade ved Ludvig Bonapartes Frigivelse uden Lov og Dom, har den Frækhed at melde sig som Candidat til en ledigbleven Deputeretplads i Departementet Cöte Rør. Den berygtede Abbe de Pradt ligger for Døden.
Viborger Samler, 1837-03-23
Den noksom bekjendte Ærkebiskop af Paris, Grev Hyacinthus von Quelen, har i Gazette, protesteret mod et Lovforslag om Cession af den Grund, hvorpaa det erkebiskoppelige Palads i Paris, der i Juli-Revolutionen ødelagdes af det forbittrede Folk, dengang har staaet.
Viborger Samler, 1837-03-23
Spanien. Jfølge Efterretninger fra Madrid af 2den d. M. er den interimistiske Krigsminister, Hr. Rodiguez Vera, endeligen til Alles Tilfredshed, afsat og Grev Almodovar udnævnt i hans Sted. Man anseer en Duel mellem den Førstnævnte og General Narvaez for uundgaaelig. Hiin havde nemlig, foruden andre Beskyldninger, offentligen i Cortesforsamlingen forekastet Generalen, at han ved Trykken havde bekjendtgjort en kongelig befaling, for hvis Hemmeligholdelse han havde pantsat sit Æresord. Herpaa svarede Narvaez i el Castelland, at den befaling, hvis Hemmeligholdelse han havde lovet, ikke var den, som han havde bekjendtgjort, hiin var derimod endnu i hans Hænder. Derpaa omtaler han Krigsministeren i følgende Udtryk: "Hs. Exc. lyver altsaa paa en nederdrægtig og skjændig Maade; han opførte sig desuden som en Slyngel, idet han vilde vanære en Fraværende og oven i Kjøbet en Fange; thi hvis Hr. Rodrigne Vera kjendte Noget til en Cavaliers Egenskaber, saa maa han vide, at man maa agte en Fanges Ære, indtil Dommen er falden. Hs. Exc. løi altsaa i Nationalforsamlingen og forsyndede sig mod sine helligste Pligter som Minister og Mand af Ære.
Viborger Samler, 1837-03-23
Endvidere erfarer man fra Madrid, at Forcadel og Cabrera truede den rige Stad Roquena. – En Hr. Escarti, der var afsendt til General Evans, er vendt tilbage. Han skal være bleven enig med denne om at indslutte Rebellerne inden snævrere Grændser, at afskjære dem fra Frankrig og besætte Bastandalen, hvor man er godt constitutionelsindet. Til Commanderende i hiin Dal skal Oberst Quinnones være bestemt. Evans havde afsendt den franske Commissair, Oberst Seuilhes, til Espartero, for at indhente dennes befalinger. Sarsfield vedbliver at udskrive Rationer i Pamplona. Regimentet Cordova har maattet forlægges derfra, fordi Militaire af dette Corps havde dræbt den derværende Politicommissair. J S. Sebastian ligge 18,000 Mand med Hænderne i Skjødet. J flere Dage manglede man Levnetsmidler formedelst det stormende Veir, og Englænderne maatte sættes paa halve Rationer, der dog stedse ere større end Spaniernes hele Nationer. Jkke destomindre truede de Leverandeuren Blanchon, hvem Ministeriet endnu er 4 a 5 Mill. Realer skyldig, at skyde ham, hvilket ogsaa sikkerligen var skeet, hvis ikke General Evans havde taget sig af ham og istedetfor en Kugle udvirket ham 50 Stokkeprygl, hvilke han dog ved Levnetsmidlernes betimelige Ankomst undgik.
Viborger Samler, 1837-03-23
Blandet. Skibet Mexico, som i Slutningen af f. Aar afseilede fra Liverpool til Newyork med 116 Udvandrere, gik under med alle ombord værende Personer, paa 8 nær, ved Kysten tæt ved Newpork. Den i Almindelighed ikke til romantiske Beskrivelser tilbøielige "Børsenhalle, hvis Paalidelighed derfor er desto større, indeholder følgende Detaild af et Øievidne: "Jeg kom til Strandingspladsen og gik hen til et Skuur, hvor man havde gjemt de Liig, som Havet havde opskyllet; aldrig kan jeg glemme det gruelige Syn. Henved 50 Liig, af enhver Alder og af begge Kjøn, laae udbredte for mig, haardtfrosne som Marmor, nogle med Hænderne saaledes i hinanden, som om de havde villet gnide dem for at opvarme sig, men de Fleste med udstrakt bøiet Arm, som om de havde villet klattre op af Skibets Takkelage. Fem udmærket smukke Piger, fra 6 til 16 Aar, hvis Læber endnu vare røde, saae paa mig med deres stive blaae Øine; jeg kunde neppe tænke mig, at de vare døde, jeg berørte deres Kinder, men min Finger efterlod intet Jndtryk i Huden. Tydeligt gjenkjendte jeg hos dem Familieligheden, det var udentvivl Døttre af General Pepper, der, som bekjendt, var ombord paa Mexico med hele sin Familie. En stakkels Neger laae med tilbagebøiet Hoved, aabne Læber og forslagte Hænder; han er maaskee ihiel frossen under Bønnen til sin Gud. To Liig, Broder og Søster, vare drevne iland tæt sammenklyngede. Jeg formaaede ikke at udholde det hjerteskjærende Skuespil og vilde netop gaae bort, da en lille Pige fra Newyork kom ind i Skuret med ængstelige Miner; hun vilde see, om ogsaa hendes Søster fandtes blandt de Ulykkelige; hun fandt hende og kastede sig over Liget, som om hun vilde gjenopvarme det med sine Kjærtegn.
Viborger Samler, 1837-03-23
Jndenlandske Efterretninger. Under 14de De har det behaget Hs. Majestæt allernaadigst at udnævne Hr. Oberstlieutenant, det borgerlige Jnfanteries Commandeur, J Conradt, Ridder af Dannebrog og Dannebrogsmand til Stadshauptmand og Chef for Kjøbenhavns Borgervæbning.
Viborger Samler, 1837-03-23
Den særdeles onde Skjæbne, som i Saisonnens sex henvundne Maaneder har hvilet over Skuepladsens Nyheder er endeligen ophørt ved Hr. Henrik Hertzes, i Ordets strengeste Betydning, originale, romantiske Tragoedie: Svend Dyrings Huus, som i Aftes (15de Marts) af det fulde Huus optoges med et enthusiastisk og i høieste Grad fortjent bifald. Aldrig har det danske Publicum klarere viist, at det forstaaer at fatte og føle en saa fiin Skildring høie Værd, end ved det begeistrede Bifald det, efter tans at have lyttet til den hele Act, skjænkede dette herlige Billede, da Acten endte, uden al Jagen efter Effect. Et saadant bifaldsudbrud er den dramatiske Digter, der har dyb Følelse af sit Kald, den skjønneste Løn, og vi beklage meget, at Hr. Hertz ved Sygdom var afholdt fra at nyde denne varme Anerkjendelse af hans Genie. (Dagen.
Viborger Samler, 1837-03-23
Af en Artikel i Kjøbenhavnsposten, angaaende en Oversigt over Kjøbenhavns Handel i Februar Maaned, uddrage vi Følgende: "Tilførselen af Kornvarer fra Østersøen udgjorde kun 2000 Tdr. Den øvrige Tilførsel af danske Kornvarer skeete for det meste landværts, og udgjorde 66,000 Tdr., hvoraf 11,000 Tdr. Hvede. Priserne have holdt sig omtrent paa samme Standpunct, som i Begyndelsen af Aaret, men, skjøndt Tilforselen af Hvede kun har været ringe, ville Kjøberne dog ei mere tilstaae de høie Priser og det lader til, Priserne ville falde, hvilket vel tildeels har sin Grund i, at denne Kornsort staaer lavere i Prisen i de østersøiske Havne end her Rug derimod er meere søgt, Prisen er her 27 Mk. 8 s. a 28 Mk. pr. Td., og flere Partier, ere solgte paa Leverance baade her og i Provindstæderne. Det første Forsøg, som et herværende Handelshuus har gjort ifjor ved Forsendelsen af Rug til Nordamerika, er faldet særdeles heldigt ud, og der vil snart afgaae flere Kornvarer til dette Land. Byg holder sig stadigt paa 21 Mk. 8 s. a 22 Mk. og Havre paa 16 a 18 Mk. Udførselen af Kornvarer til fremmede Steder har nu taget sin Begyndelse, og det udførte Qvantum udgjorde 12,000 Tdr. Hvedemeel vedbliver at være søgt til 25 a Sh. Sterl. pr. Tønde. Forraadet er ubetydeligt, da Alt, hvad der er færdigt, var bestilt forud og vil snart blive udskibet. Raps søges ikke, og Priserne dale. Paa Grund heraf, er ogsaa Prisen paa Olie faldet omtrent 3 s. pr. Pot. Af andre danske Producter, med Undtagelse af endeel Skindvarer og omtrent 100 Skpd. saltede Huder, har der ikke fundet nogen væsentlig Udførsel Sted. Fragterne ere stegne betydeligt; der søges især store Skibe til at overføre Kornvarer til America.
Viborger Samler, 1837-03-23
J "Kjøbenhavnsposten læses følgende Spørgsmaal, indsendt fra Landet: "Alt i mange Aar har hele Danmark maattet bidrage til Frue Kirkes Gjenopbyggelse i Kjøbenhavn; da denne Kirke imidlertid i flere Aar har været ganske fuldendt, saa spørges, om hele Landet endnu bestandig skal vedblive at give Bidrag dertil, samt om ikke noget offentligt Regnskabs Aflæggelse kan ventes for de Summer, som allerede ere ydede til den Vi bemærke Følgende – ei for Sagens Vigtigheds Skyld, men fordi deraf, saavel som af enkelte andre Data, turde uddrages det glædelige Resultat, at nye Anskuelser lidt efter lidt stræbe at gjøre sig gieldende i Hovedstadens Communalbestyrelse. Stadens Kæmner har for solgt Gjødning fra Renovationskulen paa Amager, i Aaret 1835 (omtrent som i de foregaaende Aar) indbetalt i Stadens Hovedkasse neppe 50 Rbd. Sedler. Da denne Jndtægt kun slet svarede til de Udgifter, Kulen foraarsagede, der i Almindelighed beløbe sig til henimod 1000 Rbd. Sedler, tog Magistraten den fornuftige Beslutning, at bortforpagte Samme, og er denne Beslutning bragt til Udførelse, idet Forpagtningen paa 3 Aar, ved offentlig Auction afholdt paa Raadhuset den 16de Marts, paa Magistratens nærmere Approbation, er overladt Grosserer Omen imod en aarlig Afgift af 901 Rbd. Sølv. (J dette Øieblik erfoer vi, at Hr. Kammerraad og Procurator Ph. J. Knudsen underhaanden har budet 1000 Rbd. i Forpagtningsafgift, hvorfor Magistraten den 17de Marts har besluttet en ny Auction afholdt den 22de Marts). (Kbhp.)
Viborger Samler, 1837-03-23
Af en Artikel i Kjøbenhavnsposten, erfares, at man i Slagelse har vidst, practisk at løse den vanskelige Opgave at forhindre Skindødes Opvaagnen; thi paa Slagelse Assistentskirkegaard drukner man Ligene. Her gjælder altsaa ikke det gamle Ordsprog: "Den drukner ei, som hænges skal;" thi om man endogsaa hænges her, skal man alligevel druknes. Et Slags Bedrageri synes det rigtignok at være, for dyr Betaling at love de Døde christen Jord at hvile i, og i det Sted spidse dem af med uindviet Vand. "Hele Jndretningen hedder det forresten er ganske simpel, men net, og skal efter Sigende kun have kostet circa 5000 Rbd., hvorfor de Døde nu have den Fordeel fremfor de Levende, at de altid have rislende Kildevand inden Dørre.
Viborger Samler, 1837-03-23
Fra Eideren skrives, at en meget interessant Retssag fortiden der beskjæftiger den almindelige Opmærksomhed. Den franske Skibscapitain Villimer maatte nemlig paa sin Reise med en Ladning Raps fra Kiel til Caen overvintre med sit Skib "Neptune ved Delve, og lod, for at conservere Ladningen, en Deel af Samme oplægge paa Pakhuus. Paa denne Deel af Ladningen har Afsenderen fra Kiel nu, imod en Caution af 1000 Rbd., ladet lægge Arrest, fordi Modtageren i Caen imidlertid har falleret. Man tvivler imidlertid meget om, at Afsenderen hertil har kunne være berettiget, og allermindst imod at stille en saa ringe Caution. (Jtzeh. Ugebl.)